CELEX: 52007PC0335
Language: el
Date: 2007-06-18
Title: Πρόταση Αποφασησ του Συμβουλίου σχετικά με τη θέση που θα λάβει η Κοινότητα στο πλαίσιο του Συμβουλίου των Υπουργών ΑΚΕ-ΕΚ αναφορικά με την τροποποίηση του πρωτοκόλλου N°3 για τη Νότιο Αφρική της συμφωνίας εταιρικής σχέσης ΑΚΕ-ΕΚ

Σημαντική ανακοίνωση νομικού περιεχομένου

|

52007PC0335

Πρόταση Αποφασησ του Συμβουλίου σχετικά με τη θέση που θα λάβει η Κοινότητα στο πλαίσιο του Συμβουλίου των Υπουργών ΑΚΕ-ΕΚ αναφορικά με την τροποποίηση του πρωτοκόλλου N°3 για τη Νότιο Αφρική της συμφωνίας εταιρικής σχέσης ΑΚΕ-ΕΚ  /* COM/2007/0335 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 18.6.2007COM(2007) 335 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τη θέση που θα λάβει η Κοινότητα στο πλαίσιο του Συμβουλίου των Υπουργών ΑΚΕ-ΕΚ αναφορικά με την τροποποίηση του πρωτοκόλλου N°3 για τη Νότιο Αφρική της συμφωνίας εταιρικής σχέσης ΑΚΕ-ΕΚ(υποβληθείσα από την Επιτροπή)ΑΙΤΟΛΟΓΙΚΗ ΕΚΘΕΣΗΣτις 8 Ιουλίου 2004, ξεκίνησαν στο Windhoek της Ναμίμπια οι διαπραγματεύσεις μεταξύ της Ευρωπαϊκής Κοινότητας και επτά μελών της Αναπτυξιακής Κοινότητας της Μεσημβρινής Αφρικής (SADC)[1] για τη σύναψη συμφωνίας οικονομικής εταιρικής σχέσης (ΣΟΕΣ), όπως προβλέπεται στα άρθρα 36 και 37 της συμφωνίας εταιρικής σχέσης του Κοτονού. Κατά τη διάρκεια των διαπραγματεύσεων αυτών, η Δημοκρατία της Νοτίου Αφρικής συμμετείχε ως παρατηρητής.Στις 7 Μαρτίου 2006, η ομάδα ΣΟΕΣ της SADC και η Νότιος Αφρική πρότειναν την πλήρη συμμετοχή της Νοτίου Αφρικής στις διαπραγματεύσεις. Στις 12 Φεβρουαρίου 2007, το Συμβούλιο της ΕΚ αποφάσισε να δώσει θετική απάντηση στην παραπάνω πρόταση, υπό ορισμένες προϋποθέσεις και θεωρώντας ότι για λόγους νομικής σαφήνειας πρέπει να τροποποιηθεί το πρωτόκολλο N°3 της συμφωνίας του Κοτονού ώστε να λαμβάνεται υπόψη η συμμετοχή της Νοτίου Αφρικής στις διαπραγματεύσεις.Στόχος είναι να αποφευχθεί οποιοσδήποτε κίνδυνος νομικής αβεβαιότητας, δεδομένου ότι το άρθρο 5 του πρωτοκόλλου N°3, ορίζει ότι οι διατάξεις της συμφωνίας του Κοτονού για την οικονομική και εμπορική συνεργασία δεν εφαρμόζονται για τη Νότιο Αφρική και οι διαπραγματεύσεις ΣΟΕΣ βασίζονται στις συγκεκριμένες διατάξεις.Η Επιτροπή προτείνει συνεπώς στο Συμβούλιο να εγκρίνει τη συνημμένη απόφαση.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τη θέση που θα λάβει η Κοινότητα στο πλαίσιο του Συμβουλίου των Υπουργών ΑΚΕ-ΕΚ αναφορικά με την τροποποίηση του πρωτοκόλλου N°3 για τη Νότιο Αφρική της συμφωνίας εταιρικής σχέσης ΑΚΕ-ΕΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 300 παράγραφος 2 δεύτερο εδάφιο,τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού (εφεξής «χώρες ΑΚΕ»), αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού (Μπενίν) στις 23 Ιουνίου 2000 και αναθεωρήθηκε στο Λουξεμβούργο [Μεγάλο Δουκάτο του Λουξεμβούργου] στις 25 Ιουνίου 2005 (εφεξής «συμφωνία εταιρικής σχέσης ΑΚΕ-ΕΚ»),[2]Εκτιμώντας τα ακόλουθα:(1) Το πρωτόκολλο N° 3 της συμφωνίας εταιρικής σχέσης ΑΚΕ-ΕΚ προβλέπει στο άρθρο 5 ότι οι διατάξεις της συμφωνίας για την οικονομική και εμπορική συνεργασία δεν εφαρμόζονται για τη Νότιο Αφρική,(2) Στις 7 Μαρτίου 2006, κατά τη διάρκεια των διαπραγματεύσεων για τη σύναψη συμφωνίας οικονομικής εταιρικής σχέσης (ΣΟΕΣ) με την Ευρωπαϊκή Κοινότητα, η ομάδα των χωρών ΑΚΕ που είναι μέλη της Αναπτυξιακής Κοινότητας της Μεσημβρινής Αφρικής (SADC) ζήτησε την ένταξη της Νοτίου Αφρικής στις διαπραγματεύσεις ως πλήρους μέλους και στις 12 Φεβρουαρίου 2007, το Συμβούλιο των Υπουργών της Ευρωπαϊκής Ένωσης αποδέχθηκε το αίτημα, υπό ορισμένες προϋποθέσεις,(3) Οι διαπραγματεύσεις για τη ΣΟΕΣ βασίζονται στις οικονομικές και εμπορικές διατάξεις της συμφωνίας εταιρικής σχέσης ΑΚΕ-ΕΚ και ιδίως στα άρθρα 36 και 37,(4) Για λόγους νομικής σαφήνειας, είναι απαραίτητη η τροποποίηση του πρωτοκόλλου N° 3 ώστε να ληφθεί υπόψη η πλήρης συμμετοχή της Νοτίου Αφρικής στις διαπραγματεύσεις για τη ΣΟΕΣ και την τελική ένταξή της στη ΣΟΕΣ,(5) Σύμφωνα με το άρθρο 7 της ΣΟΕΣ, το πρωτόκολλο N° 3 μπορεί να αναθεωρηθεί με απόφαση του Συμβουλίου Υπουργών,ΑΠΟΦΑΣΙΖΕΙ:Άρθρο μόνοΗ θέση της Κοινότητας στο πλαίσιο του Συμβουλίου Υπουργών ΑΚΕ-ΕΚ σχετικά με την τροποποίηση του πρωτοκόλλου N° 3 για τη Νότιο Αφρική στη συμφωνία εταιρικής σχέσης ΑΚΕ-ΕΚ βασίζεται στο σχέδιο απόφασης του Συμβουλίου των Υπουργών ΑΚΕ-ΕΚ που επισυνάπτεται στο παράρτημα.Είναι δυνατό κατόπιν συμφωνίας να γίνουν ήσσονος σημασίας τροποποιήσεις στο παρόν σχέδιο απόφασης χωρίς να είναι αναγκαίο να εκδοθεί νέα απόφαση του Συμβουλίου.Βρυξέλλες, […]Για το ΣυμβούλιοΟ ΠρόεδροςΣχέδιο απόφασηςτου Συμβουλίου Υπουργών ΑΚΕ-ΕΚτης……….2007(2007/…./….)σχετικά με την τροποποίηση του πρωτοκόλλου N° 3 της συμφωνίας του Κοτονού ώστε να ληφθεί υπόψη η συμμετοχή της Δημοκρατίας της Νοτίου Αφρικής στις διαπραγματεύσεις για τη σύναψη συμφωνίας οικονομικής εταιρικής σχέσης.ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ,Έχοντας υπόψη:τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000 [1] και αναθεωρήθηκε στο Λουξεμβούργο στις 25 Ιουνίου 2005 [2] (εφεξής «συμφωνία εταιρικής σχέσης ΑΚΕ-ΕΚ»), και ιδίως το πρωτόκολλο N° 3,Εκτιμώντας τα ακόλουθα:1.  Το πρωτόκολλο N° 3 της συμφωνίας εταιρικής σχέσης ΑΚΕ-ΕΚ προβλέπει στο άρθρο 5 ότι οι διατάξεις της συμφωνίας για την οικονομική και εμπορική συνεργασία δεν εφαρμόζονται για τη Νότιο Αφρική,2.  Στις 7 Μαρτίου 2006, κατά τη διάρκεια των διαπραγματεύσεων για τη σύναψη συμφωνίας οικονομικής εταιρικής σχέσης (ΣΟΕΣ) με την Ευρωπαϊκή Κοινότητα, η ομάδα των χωρών ΑΚΕ που είναι μέλη της Αναπτυξιακής Κοινότητας της Μεσημβρινής Αφρικής (SADC) ζήτησε την ένταξη της Νοτίου Αφρικής στις διαπραγματεύσεις ως πλήρους μέλους και στις 12 Φεβρουαρίου 2007 το Συμβούλιο των Υπουργών της Ευρωπαϊκής Ένωσης αποδέχθηκε το αίτημα, υπό ορισμένες προϋποθέσεις,3.  Οι διαπραγματεύσεις για τη ΣΟΕΣ βασίζονται στις οικονομικές και εμπορικές διατάξεις της συμφωνίας εταιρικής σχέσης ΑΚΕ-ΕΚ και ιδίως στα άρθρα 36 και 37,4.  Για λόγους νομικής σαφήνειας, είναι απαραίτητη η τροποποίηση του πρωτοκόλλου N° 3 ώστε να ληφθεί υπόψη η πλήρης συμμετοχή της Νοτίου Αφρικής στις διαπραγματεύσεις για τη ΣΟΕΣ και την τελική ένταξή της στη ΣΟΕΣ,5.  Σύμφωνα με το άρθρο 7 της ΣΟΕΣ, το πρωτόκολλο N° 3 μπορεί να αναθεωρηθεί με απόφαση του Συμβουλίου Υπουργών,ΑΠΟΦΑΣΙΖΕΙ:Άρθρο 1Στο άρθρο 5 του πρωτοκόλλου N° 3 της συμφωνίας εταιρικής σχέσης ΑΚΕ-ΕΚ, προστίθεται η ακόλουθη παράγραφος 3:"3. Το παρόν πρωτόκολλο δεν εμποδίζει τη Νότιο Αφρική να συμμετάσχει στις διαπραγματεύσεις και να συνάψει μία εκ των συμφωνιών οικονομικής εταιρικής σχέσης (ΣΟΕΣ) που προβλέπονται στο τμήμα 3, τίτλος ΙΙ της παρούσας συμφωνίας εφόσον συμφωνούν τα υπόλοιπα συμβαλλόμενα μέρη της συγκεκριμένης συμφωνίας."Άρθρο 2Η παρούσα απόφαση αρχίζει να ισχύει την ημέρα της έκδοσής της.Βρυξέλλες ….., ……….. 2007.Για το Συμβούλιο των Υπουργών ΑΚΕ-ΕΚΟ Πρόεδρος[1] Αγκόλα, Μποτσουάνα, Λεσότο, Μοζαμβίκη, Ναμίμπια, Τανζανία και Σουαζιλάνδη (ομάδα ΣΟΕΣ της SADC).[2] ΕΕ L 287 της 28.10.2005.